
REPUBLIKA HRVATSKA					
TRGOVAČKI SUD U ZAGREBU
Zagreb, Amruševa 2/II						  71. St-6705/2015

U  I M E  R E P U B L I KE  H R VA T S K E

  R J E Š E N J E

Trgovački sud u Zagrebu, po sucu ovog suda Mariji Krajnović, u stečajnom  predmetu, povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom ULJA I MAZIVA d.o.o. Zagreb, Badalićeva 26 c, OIB: 34110288352, dana 13. prosinca 2016.

r i j e š i o    j e
			   	 
Obustavlja se skraćeni stečajni postupak nad dužnikom ULJA I MAZIVA d.o.o. Zagreb, Badalićeva 26 c, OIB: 34110288352.

Obrazloženje

	Financijska agencija podnijela je, na temelju odredbe čl. 444. st. 1. Stečajnog zakona (“Narodne novine” broj 71/15, dalje: SZ), zahtjev za provedbu skraćenog stečajnog postupka nad dužnikom ULJA I MAZIVA  d.o.o., Zagreb, Badalićeva 26 c, OIB: 34110288352.
	Zastupnik po zakonu dužnika je podneskom od 16. lipnja 2016. obavijestio sud odnosno dostavio je prokazni popis imovine u kojem navodi kako dužnik ULJA I MAZIVA  d.o.o. Zagreb, Badalićeva 26 c, OIB: 34110288352, ima imovine između ostalog uređaji, namještaj i računala u vrijednosti 153.400,00 kn,  novčane tražbine prema Elan d.o.o. u iznosu od 192.495,69 kn, TOP maziva d.o.o. u iznosu od 912.758,18 kn, Tip Inspekt Rumunjska 121.557,14  kn,  s osnova zadužnice iznos od 238.449,00 kn, potraživanja za porez na dobit u iznosu od 380.061,03 kn udjele u novčanom fondu u iznosu od 30.828,00 kn.
	Prema odredbi čl. 431. st. 1. SZ-a ako osobe ovlaštene za zastupanje dužnika po zakonu u roku od 15 dana ne podnesu popis imovine i obveza dužnika ili ako iz toga popisa proizlazi da dužnik ima imovinu koja nije dostatna za namirenje predvidivih troškova stečajnoga postupka te ako u roku od 45 dana nijedan vjerovnik ne predloži otvaranje stečajnoga postupka i ne predujmi sredstva za namirenje troškova postupka, smatrat će se da je dužnik nesposoban za plaćanje. U slučaju iz stavka 1. ovoga članka sud će po službenoj dužnosti donijeti rješenje o otvaranju i zaključenju skraćenoga stečajnog postupka. Odredbe članaka 132. i 133. te članaka 286. − 292. ovoga Zakona primijenit će se na odgovarajući način (stavak 2).
	Nadalje, odredbom čl. 433. SZ-a propisano je da ako nisu ispunjene pretpostavke za istodobno otvaranje i zaključenje skraćenoga stečajnog postupka u smislu odredbe članka 431. ovoga Zakona, sud će obustaviti skraćeni stečajni postupak i odgovarajućom primjenom općih odredbi stečajnoga postupka ovoga Zakona donijeti rješenje o pokretanju prethodnoga postupka odnosno otvaranju stečajnoga postupka.
	Prema ocjeni suda, dužnik ima imovinu dostatnu za namirenje predvidivih troškova stečajnoga postupka.
        Slijedom navedenog, sud je na temelju odredbe čl. 433. SZ-a riješio kao u izreci, s time da se skreće pozornost kako će sud, po pravomoćnosti ovog rješenja, odgovarajućom primjenom općih odredbi stečajnoga postupka propisanih Stečajnim zakonom donijeti rješenje o pokretanju prethodnoga postupka odnosno otvaranju stečajnoga postupka.
				
U Zagrebu, 13. prosinca 2016.

								    	SUDAC
Marija Krajnović, v.r.        
UPUTA O PRAVNOM LIJEKU:
Protiv ovog rješenja dopuštena je žalba Visokom trgovačkom sudu RH koja se podnosi u roku od 8 dana ovome sudu u 3 primjerka.  
Za točnost otpravka – ovlašteni službenik:
Karmen Malkoč


image1.png




